Manuel Maysounave

Manuel Maysounave Jimenez 1929ko iraialren 3an jaioa Osunan, 2020 abenduaren 4ean hil zen Gasteizen. 

Hezkuntzari dagokionez, bere hezkuntzaren lehen zatia haren jaioterrian egin zuen Osunan, unibertsitatea aldiz, Sevillan. Zuzenbidean graduatu zen 1952 an konkretuki. Unibertsitate garaian katedren laguntzailea izan zen, baita zuzenbide zibileko eta nazioarteko harremanen irakasleen laguntzaile. Garai berean “proverismo” izeneko mugimendu bat sustatu zuen, haren hitz gakoak egia, erantzukidetasuna, meritua eta misioa zirelarik. Doktoretza ikastaroak aldiz Valladoliden egin zituen, ondoren, Bordelen egin zuen egonaldi bat. Horren ostean 1958 an Gasteizen finkatu zen, berak zionez Bordeltik itzuli zenean Irunen geratzeko asmoa zuen, baina Gasteizekin maitemindu zen abuztuak 4 batean, eta hantxe geratu zen bizitza osoan. 

Bere lanari dagokionez, abokatu lanak egin zituen gehien bat, eta horretan jardun zuen bere bizitzaren zatirik handiena. Ibilbidea Gasteizen bereziki izan zen aipagarria, sei hamarkada baina gehiago jardun baitzuen bertan abokatu bezala. 85 urte bete ondoren, ohikoa zen Euskadiko epaitegietan ikustea. Ezagutzen zutenek Zuzenbideko bide guztiak ezagutzen zituela zioten, kasu zailenetan ere argudioak aurkitzeko gai zena. Beste batzuek ezinezko kasuen abokatutzat jotzen zuten, lan bikainak egiten zituelako. Baliabiderik ez uztenekin ere lana egiteko prest zegoen, beti laguntza eskeintzeko prest.

1976 an Egirako Batzarra bezala izendatzen zen Alderdi Proverista ezagutu eta legalizatu zuen. Honek egoitza Gasteizen zuenez Manuel Maysounave izan zen presidentea eta pentsamenduaren buru. Alderdia bost hauteskundetara aurkeztu zen (1977, 1979, 1982, 1986 eta 1989), emaitza apalak lortuaz guztietan. 

Gasteizko Eskola sustatu zuen 1981 ean, bertan gizarte industrialean langabeziari arazoari aurre egiteko planteamenduak landuz. Haren helburuek defendatzen zuten herritar bakoitzari lanpostu egoki bat ematea Esatatuaren helburua eta Gobernuaren funtzioak zirela. Ekoizpen bolumena doitu egin behar zela enplegu osoa bermatzeko eta horretarako gobernuek programatu eta ziurtatu behar zutela ekoizpenaren “quantum”  ezinbestekoaren kontsumoa. 

Politikari dagokionez, erreperkusioa izan zuen bere bizitzan. Esaterako, Frankismo garaian agintariekin eta ideiekin arazoak izan zituenez hainbat prozesu jasa zituen. Abokatu lanetan etena eukitzera derrigortu zuten 1967 tik 1975 era. Hala eta guztiz ere, lanean jarraitu zuen eta bere inguruarekiko zuen konpromisoa ez zuen inoiz albo batera utzi. Bere burua azken erromantikotzat jotzen zuen eta “que por mi no queda” leloa atxikitzen zion bere buruari. 1973an Gasteizen bizi zenetik, Écija-Osuna-Morón Ardatz Industriala izenez ezagutzen den plangintza eta garapen ekonomikorako proiektua proposatu zuen.

Bere politika eta abokatu gisa jardun zuen lan bikaianez gain, Maysounavek lan literario mardulak eta konplexuak burutu zituen. Bi liburu idatziaz: Exiliado (1950) eta Partido Proverista (1976). Arabako Norte Exprés egunkarian lagundu zuen, eta zenbait aitorpen literario lortu zituen, 1951ko Osunako Lore Jokoetako bat, adibidez.